OCENJEVANJE V MESECU MAJU

Preden podrobneje razložim kako bom ocenjevala si preberite tole:

Šolsko leto se zaključi 24.6.2020. Do takrat lahko napovedano ali nenapovedano ocenjujem vaše znanje. Znanja pa ne bo, če ne boste vsak dan sproti vestno izpolnjevali naloge, ki vam jih nalagamo na spletno stran.

* V prvem tednu meseca maja bo potekalo preverjanje in ocenjevanje angleščine. Kako bo potekalo, vam bo razložila učiteljica Katja.
* Ko boste končali z angleščino ( verjetno v drugem tednu meseca maja) bomo začeli s preverjanjem in ocenjevanjem matematike. Ocenjevala bom pisno deljenje. S posameznim učencem se bom dogovorila preko katerega medija bova izpeljala ocenjevanje (preko teamsov, vibra…) in kdaj se dobiva na video srečanju. Učenec si bo izbral številko pod katero se skriva določen primer deljenja, narekovala mu bom števili, ki ju bo delil v zvezek. Delil bo glasno, da ga bom slišala. Ko bo končal, bo zvezek približal kameri.

Kaj bo moral učenec znati:

Deljenje z enomestnim deliteljem in preizkus ( pisno množenje)

Deljenje z dvomestnim deliteljem ( desetiško število 10,20,30…) in preizkus ( pisno množenje)

Deljenje z dvomestnim deliteljem ( lažji primer) in preizkus ( pisno množenje)

Deljenje z dvomestnim deliteljem ( težji primer) in preizkus ( pisno množenje)

Besedilna naloga, kjer bom preverila znanje vseh štirih računskih operacij.

* Pri likovnem pouku bom ocenila vsa likovna dela, ki ste mi jih poslali in mi jih še boste. V redovalnico bom vpisala najboljšo izmed ocen.
* Pri družbi moram ustno vprašati še šest učencev. ( Z vsakim izmed teh šestih učencev bom stopila v stik in se z njim dogovorila kdaj bo vprašan in kaj se mora učiti.)
* Ocenila bom tudi prospekt, ki ste ga morali narediti. ( prinesli ga boste v šolo, če ne pridemo v šolo, mi ga boste poslali po pošti)
* Pri naravoslovju bom znanje preverila preko kvizov, ki jih boste reševali v drugi polovici meseca maja.
* Pri slovenščini bom ocenila mapo, ki jo pridno polnite z izdelki o knjigi Lukec in njegov škorec. Preverila bom tudi znanje samostalnika in pridevnika. Ali bom to znanje ocenila ali ne, vam sporočim v drugi polovici meseca maja

Za konec še enkrat:

Šolsko leto se zaključi 24.6.2020. Ko smo vključeni v šolo, je naša dolžnost in pravica, da redno in vestno opravljamo vse šolske obveznosti.